Radžupe
Radžupe (arī Radžupīte, Skirsa, augštecē - Šķerstene, Šķērse, Šķērstene) ir Dienvidsusējas labā krasta pieteka Jēkabpils novadā. Iztece no Tīreļu purva. Tek dienvidrietumu virzienā. Lielākās pietekas - Audriņu grāvis, Putraimiņu grāvis, Upesgala upīte. Ietek Dienvidsusējā Aknīstes ziemeļu pievārtē. Pie ietekas Dienvidsusējā Radžupi šķērso valsts autoceļš P74 (Siliņi—Aknīste). Upes kreisajā krastā Aknīstes Velnala jeb Radžupes ala.